b'\n_START_ARTICLE_\nFleksnes\n_START_SECTION_\nHovedpersonen Marve Almar Fleksnes\n_START_PARAGRAPH_\nMarve Almar Fleksnes er en komisk rollefigur spillet af skuespilleren og komikeren Rolv Wesenlund. Marve er en p\xc3\xa5st\xc3\xa5elig, egenr\xc3\xa5dig og social uintelligent mand i slutningen af 30\'erne._NEWLINE_Efter et kort ophold hos den Kongelige norske marine flyttede Marve i eget hjem, men det skulle ikke hindre hans mor, spillet af Aud Sch\xc3\xb8nemann, bedre kendt som \xc2\xabModer\'n\xc2\xbb, i at f\xc3\xa5 sin egen n\xc3\xb8gle s\xc3\xa5 hun kunne komme og g\xc3\xa5 som det passede hende. Dette skaber igennem mange afsnit b\xc3\xa5de pinlige og morsomme h\xc3\xa6ndelser. Marve er en humoristisk men ogs\xc3\xa5 lidt tragisk figur, der ofte t\xc3\xa6nker h\xc3\xb8jt og ikke altid finder de rette formuleringer der passer til situationen.\n_START_SECTION_\nEpisoder\n_START_PARAGRAPH_\nDet blev i alt produceret 40 episoder af Fleksnes (+ et der aldrig er vist p\xc3\xa5 Tv). Den norske Tv-kanal NRK var producent p\xc3\xa5 dem alle. De blev vist i Norge i \xc3\xa5rene 1972, 1974, 1976, 1981, 1982, 1988, 1995 og 2002._NEWLINE_De sidste afsnit blev optaget i 1988 og var blandet sammen med optagelser fra tidligere. Disse var ment som en afslutning p\xc3\xa5 serien. Men alligevel kom der 2 nye afsnit._NEWLINE__NEWLINE_Afsnittet "Morderen som forsvandt" der blev vist i 1995 var allerede optaget i 1981. Men da de originale b\xc3\xa5nd blev slettet ved en fejltagelse, var det eneste intakte af optagelserne nogle VHS-b\xc3\xa5nd af tvivlsom kvalitet. Det var ud fra disse b\xc3\xa5nd at man i 1995 redigerede afsnittet f\xc3\xa6rdigt, og viste det p\xc3\xa5 norsk Tv._NEWLINE_I 2001 blev et nyt afsnit (Himmelen kan vente) f\xc3\xa6rdiggjort baseret p\xc3\xa5 tidligere optagelser. Da afsnittet i 2002 blev vist i Norge fulgte over \xc3\xa9n million seere med.'